proxectonos/corpus_dominio_legal_administrativo_tmp huggingface dataset:
INSTRUCIÓN 3/2010, do 19 de febreiro, da Dirección Xeral de Industria, Enerxía e Minas, pola que se establece o criterio para o cálculo da ocupación nos locais de pública concorrencia para os efectos de definir as subministracións complementarias ou de seguridade.
CONSELLERÍA DE ECONOMÍA E INDUSTRIA — I. DISPOSICIÓNS XERAIS — 01/03/2010

A ITC-BT-28 do Real decreto 842/2002, do 2 agosto, polo que se aproba o Regulamento electrotécnico para baixa tensión (REBT), que regula as instalacións en locais de pública concorrencia, establece un método xeral para o cálculo da ocupación prevista nos locais de pública concorrencia, en relación coas necesidades de subministracións complementarias ou de seguridade, a razón de 1 persoa por cada 0,8 m2 de superficie útil, coa excepción dos corredores, repartidores, vestíbulos e servizos.
Posteriormente, normativa de seguridade completou e especificou en maior grao os elementos indispensables de seguridade das instalacións. Entre elas, destaca pola súa relevancia global o Real decreto 314/2006, do 17 de marzo, polo que se aproba o Código técnico da edificación. O dito real decreto indica de forma máis detallada que o REBT os valores da densidade de ocupación en función dos usos, en especial nos documentos básicos SI (seguridade no caso de incendio) e SU (seguridade de utilización). Así mesmo, a disposición derrogatoria única do Real decreto 314/2006, do 17 de marzo, establece que quedan derrogadas cantas disposicións de igual ou inferior rango se opoñan ao establecido neste real decreto.
Por outra banda, a Guía técnica de aplicación do REBT do Ministerio de Industria, Turismo e Comercio recomenda o uso dos valores sinalados no Real decreto 314/2006 para o cálculo da ocupación.
Por todo iso, coa finalidade de actualizar e unificar as actuacións dos departamentos territoriais, e oídas as propostas da Comisión de Normalización de Procedementos de Seguridade Industrial, e unicamente para os efectos de definir os locais que deben dispoñer de subministracións complementarias ou de seguridade segundo o punto 2.3 da ITC-BT-28 do REBT, dítase esta instrución.
1. Criterio xeral para o cálculo da ocupación.
Para os efectos de definir os locais que deben dispoñer de subministracións complementarias ou de seguridade segundo o punto 2.3 da ITC-BT-28 do REBT, a ocupación prevista nos locais de pública concorrencia será a que figure no proxecto técnico correspondente, que deberá quedar identificado. O dito valor deberase calcular de acordo co Real decreto 314/2006, do 17 de marzo, en especial co indicado nos documentos básicos SI (seguridade en caso de incendio) e SU (seguridade de utilización).
Esta instrución non é de aplicación para os efectos de definir as instalacións que precisan a elaboración de proxecto.
O que se comunica para o seu coñecemento e para os efectos oportunos.
Santiago de Compostela, 19 de febreiro de 2010.
Ángel Bernardo Tahoces
Director xeral de Industria, Enerxía e Minas
CORRECCIÓN de erros.-Orde do 7 de xaneiro de 2010 pola que se aproba o modelo de autoliquidación do canon eólico, creado pola Lei 8/2009, do 22 de decembro, pola que se regula o aproveitamento eólico en Galicia e se crea o canon eólico e o Fondo de Compensación Ambiental.
CONSELLERÍA DE ECONOMÍA E INDUSTRIA — I. DISPOSICIÓNS XERAIS — 09/02/2010

Advertido erro na devandita resolución, publicada no DOG nº 8, do 14 de xaneiro de 2010, é preciso publicar a seguinte corrección:
O artigo 3, parágrafo segundo, queda redactado da seguinte forma:
«No caso de non coincidir os datos achegados na autoliquidación cos que constan no Instituto Enerxético de Galicia, relativos aos parques eólicos ou se se aplicase incorrectamente o tipo de gravame, comunicarase esta circunstancia ao suxeito pasivo xunto cunha liquidación complementaria».
CORRECCIÓN de erros.-Orde do 17 de setembro do 2009 pola que se regula a avaliación e o informe da Axencia para a Calidade do Sistema Universitario de Galicia previos á contratación de profesor contratado doutor, profesor axudante doutor, profesor de universidade privada e profesor colaborador.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 01/02/2010

Advertido erro na devandita orde publicada no Diario Oficial de Galicia nº 189, do venres 25 de setembro de 2009, cómpre efectuar a seguinte modificación.
No artigo 8º.-letra b) onde di:
b) A obtención do informe favorable previo á contratación excepcional de profesores colaboradores noutros órganos de avaliación, que as leis do Estado ou doutras comunidades autónomas determinen, para a figura de profesor contratado doutor, profesor de universidade privada e profesor axudante doutor determinarán a cualificación para poder ser contratado polas universidades de Galicia, nas figuras en que se obtivesen as referidas avaliacións positivas cando, a través das disposicións legais que resulten de aplicación así se estableza, ou cando así se determine mediante os mecanismos de cooperación e recoñecemento mutuo que, de ser o caso, se establezan entre a Axencia para a Calidade do Sistema Universitario de Galicia e outros órganos de avaliación.
Debe dicir:
b) A obtención do informe favorable previo á contratación excepcional de profesores colaboradores noutros órganos de avaliación que as leis do Estado ou doutras comunidades autónomas determinen, implicará a cualificación automática para poder ser contratado polas universidades de Galicia para esta figura cando, a través das disposicións legais que resulten de aplicación así se estableza, ou cando así se determine mediante os mecanismos de cooperación e recoñecemento mutuo que, de ser o caso, se establezan entre a Axencia para a Calidade do Sistema Universitario de Galicia e outros órganos de avaliación.
CORRECCIÓN de erros.-Decreto 1/2010, do 8 de xaneiro, polo que se regula o Rexistro Único de Demandantes de Vivenda da Comunidade Autónoma de Galicia e a adxudicación das vivendas protexidas, así como das acollidas a programas de acceso á vivenda con axudas públicas.
CONSELLERÍA DE MEDIO AMBIENTE, TERRITORIO E INFRAESTRUTURAS — I. DISPOSICIÓNS XERAIS — 27/01/2010

Advertido erro no devandito decreto, publicado no Diario Oficial de Galicia número 13, do 21 de xaneiro de 2010, cómpre realizar a seguinte corrección:
Na páxina 754, no capítulo IV, onde di: «Vivendas de protección oficial de promoción pública promovidas polo IGVS: seccións 1ª e 3ª do rexistro», debe dicir: «vivendas de protección oficial de promoción pública promovidas polo IGVS: seccións 1ª e 2ª do rexistro».
ORDE do 5 de febreiro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 09/02/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento: MR250A Solicitude unificada de axudas PAC.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de febreiro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Lei 9/2009, do 23 de decembro, de orzamentos xerais da Comunidade Autónoma de Galicia para o ano 2010.
PRESIDENCIA — I. DISPOSICIÓNS XERAIS — 05/02/2010

Advertidos erros na devandita lei, publicada no Diario Oficial de Galicia número 253, do 30 de decembro de 2009, cómpre a súa corrección nos seguintes termos:
-Na páxina 19.710, no cadro de gastos consolidados incluído na alínea un do artigo 2 hai erros nas cantidades correspondentes á Administración xeral en gastos non financeiros e en activos financeiros, polo que se procede a reproducir o cadro completo coas cifras correctas:
Ver referencia pdf "02400D002P006.PDF"
-Na páxina 19.727, artigo 36, onde di: «...200.0000 euros», debe dicir: «...200.000 euros».
-Na páxina 19.731, segundo parágrafo da alínea catro do artigo 52, onde di: «...Dirección Xeral de Traballo...», debe dicir: «...Dirección Xeral de Traballo do Estado...».
-Na mesma páxina, artigo 53, onde di: «...1.227.795.651 euros», debe dicir: «...1.227.674.851...».
-Na páxina 19.733, artigo 57, onde di: «...306.217.187 euros», debe dicir: «...306.096.387 euros».
-Na páxina 19.745, letra c) da alínea un da disposición adicional primeira, onde di: «...tanto no que respecta aos avais concedidos pola comunidade autónoma como aos seus organismos autónomos e ás súas sociedades públicas.», debe dicir: «...tanto no que respecta aos avais concedidos pola comunidade autónoma como polos seus organismos autónomos e polas súas sociedades públicas.».
Na páxina 19.752, o cadro que figura como anexo 6 debe ser substituído polo seguinte:
Ver referencia pdf "02400D002P006.PDF"
ORDE do 20 de xaneiro de 2010 pola que se nomea o vicepresidente do Consello Regulador da indicación xeográfica protexida Ternera Gallega.
CONSELLERÍA DO MEDIO RURAL — II. AUTORIDADES E PERSOAL — 26/01/2010

Por orde da Consellería do Medio Rural do 9 de abril de 2007 foron convocadas eleccións para a renovación dos órganos de goberno de varios consellos reguladores de denominacións de orixe e indicacións xeográficas protexidas, entre os que se atopaba o da indicación xeográfica protexida Ternera Gallega.
Como resultado dese proceso, constituíuse o actual Pleno do Consello Regulador, que elixiu o seu presidente e o vicepresidente, que foron nomeados polo conselleiro do Medio Rural mediante a Orde do 20 de xullo de 2007.
Posteriormente, con data do 17 de setembro de 2009, o Pleno do Consello Regulador decidiu aceptar a proposta do vicepresidente (vogal en representación dos produtores) para elixir un novo na súa substitución, esta vez de entre os vogais pertencentes ao sector industrial, para dar así cumprimento ao compromiso dos membros do Pleno de que este posto sería exercido durante a primeira metade do mandato por un vogal do sector produtor e na segunda por un vogal do sector industrial.
Por todo o anterior, e de acordo co establecido no artigo 23 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
DISPOÑO:
Artigo único.-Noméase vicepresidente do Consello Regulador da indicación xeográfica protexida Ternera Gallega a Jesús Manuel Conchado Pereiro, en representación da vogalía que lle corresponde a Frigoríficos Conchado, S.A., en substitución de José Álvarez Lombardero.
Santiago de Compostela, 20 de xaneiro de 2010.
Samuel Jesús Juárez Casado
Conselleiro do Medio Rural
RESOLUCIÓN do 16 de febreiro de 2010 pola que se publica o plan de estudos de graduado ou graduada en Economía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 08/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Economía, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04500D011P031.PDF"
CORRECCIÓN de erros.-Resolución do 2 de novembro de 2009, da Dirección Xeral de Relacións Laborais, pola que se dá publicidade ás festas laborais de carácter local para o ano 2010, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/02/2010

Advertidos erros na devandita resolución publicada no Diario Oficial de Galicia número 227, do 19 de novembro de 2009, cómpre facer as seguintes correccións:
-No anexo I, provincia da Coruña, na páxina 18.017, onde di: «52. Mugardos: 7 de xaneiro, San Xiao; 2 de xuño, Voto de Chanteiro», debe dicir: «52. Mugardos: 7 de xaneiro, San Xiao; 25 de maio, Voto de Chanteiro».
-No anexo I, provincia da Coruña, na páxina 18.018, onde di: «84. Toques: 15 de maio, San Isidro Labrador; 2 de setembro, San Antolín», debe dicir: «84. Toques: 16 de febreiro, Martes de Entroido; 2 de setembro, San Antolín».
RESOLUCIÓN do 18 de xaneiro de 2010, da Secretaría Xeral da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no último cuadrimestre do ano de 2009.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 10/02/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación dos convenios subscritos pola Consellería de Medio Ambiente, Territorio e Infraestruturas no último cuadrimestre do ano 2009, que se incorpora como anexo a esta resolución.
Santiago de Compostela, 18 de xaneiro de 2010.
José Antonio Fernández Vázquez
Secretario xeral de la Consellería de Medio Ambiente, Territorio e Infraestruturas
Ver referencia pdf "02700D002P006.PDF"
Ver referencia pdf "02700D003P007.PDF"
RESOLUCIÓN do 11 de xaneiro de 2010, da Secretaría Xeral de Política Lingüística, pola que se dá publicidade aos convenios de colaboración subscritos por esta secretaría xeral no terceiro cuadrimestre do ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/02/2010

Para os efectos do previsto no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Política Lingüística no terceiro cuadrimestre do ano 2009, os cales se relacionan no anexo desta resolución.
Santiago de Compostela, 11 de xaneiro de 2010.
Anxo M. Lorenzo Suárez
Secretario xeral de Política Lingüística
Ver referencia pdf "02700D006P012.PDF"
RESOLUCIÓN do 13 de xaneiro de 2010, da Dirección Xeral de Ordenación e Xestión dos Recursos Mariños, pola que se fai pública a entidade aseguradora seleccionada, co fin de ofertar ao sector pesqueiro e marisqueiro de Galicia un seguro de indemnización diaria en caso de paralización e perda da produción por condicións climatolóxicas adversas, así como as axudas para a súa subscrición.
CONSELLERÍA DO MAR — III. OUTRAS DISPOSICIÓNS — 10/02/2010

1. Entidade aseguradora seleccionada: Mapfre Empresas, Compañía de Seguros y Reaseguros, S.A.
2. Puntuación acadada: 65,76.
O que se fai público en cumprimento do disposto no artigo 7 da Orde do 21 de outubro de 2009, modificada pola Orde do 23 de decembro de 2009, pola que se convoca concurso de selección dunha entidade aseguradora que ofreza un seguro de indemnización diaria en caso de paralización e perda da produción por condicións climatolóxicas adversas no sector pesqueiro e marisqueiro de Galicia, así como as axudas para a súa subscrición, e dos artigos 58 e 59 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 13 de xaneiro de 2010.
Pablo Ramón Fernandez Asensio
Director xeral de Ordenación e Xestión
dos Recursos Mariños
RESOLUCIÓN do 20 de xaneiro de 2010, da Secretaría Xeral da Igualdade, pola que se dá publicidade aos convenios de colaboración subscritos no terceiro cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/02/2010

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral da Igualdade, no terceiro cuadrimestre do ano 2009, os cales se relacionan no anexo a esta resolución.
Santiago de Compostela, 20 de xaneiro de 2010.
Marta González Vázquez
Secretaria xeral da Igualdade
Ver referencia pdf "02700D002P006.PDF"
CORRECCIÓN de erros.-Resolución do 27 de xaneiro de 2010 pola que se convocan tres cursos para a obtención do diploma de directivo da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/02/2010

Advertido un erro na devandita resolución, publicada no Diario Oficial de Galicia número 22, do mércores, 3 de febreiro de 2010, cómpre facer a seguinte corrección:
-Na páxina 1.341, columna esquerda, terceira liña, onde di: «3º curso: do 19 de setembro ao 3 de decembro», debe dicir: «3º curso: do 9 de setembro ao 3 de decembro».
CORRECCIÓN de erros.-Resolución do 28 de xaneiro de 2010 pola que se convoca un curso sobre xuízos rápidos.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 05/02/2010

Advertido erro na devandita resolución, publicada no Diario Oficial de Galicia nº 22, do pasado mércores 3 de febreiro de 2010, baixo a epígrafe da Consellería de Presidencia, Administracións Públicas e Xustiza, cómpre facer a oportuna corrección no sentido de situala baixo a epígrafe correspondente a Academia Galega de Seguridade Pública.
RESOLUCIÓN do 18 de decembro de 2009 pola que se dá publicidade aos beneficiarios das axudas concedidas ao abeiro da Orde do 16 de decembro de 2008 pola que se establecen as bases reguladoras e se convocan para 2008 e 2009 as axudas aos traballadores residentes en Galicia para a contratación dun seguro de pagamentos protexidos.
CONSELLERÍA DE FACENDA — III. OUTRAS DISPOSICIÓNS — 01/02/2010

1. Mediante resolucións do 11 e 12 de agosto, 1, 8, 22 e 30 de setembro, 15 de outubro e 12 de novembro de 2009, do director xeral de Política Financeira e Tesouro, por delegación da conselleira de Facenda, concedéronse as axudas polas contías que se reflicten no anexo, convocadas ao abeiro da Orde do 16 de decembro de 2008 pola que se establecen as bases reguladoras e se convocan para 2008 e 2009 as axudas aos traballadores residentes en Galicia para a contratación dun seguro de pagamentos protexidos.
2. O financiamento das subvencións concedidas imputouse segundo á aplicación orzamentaria 07.05.621A.480.0 dos orzamentos xerais da Comunidade Autónoma de Galicia para o ano 2009.
En virtude do exposto anteriormente,
RESOLVO:
Único.-Dar publicidade á relación de beneficiarios de axudas concedidas con data do 11 e 12 de agosto, 1, 8, 22 e 30 de setembro, 15 de outubro e 12 de novembro de 2009 ao abeiro da Orde do 16 de decembro de 2008, que figura como anexo.
Santiago de Compostela, 18 de decembro de 2009.
Manuel Galdo Pérez
Director xeral de Política Financeira e Tesouro
Ver referencia pdf "02000D003P007.PDF"
Ver referencia pdf "02000D004P008.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Comunicación Audiovisual.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 08/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Comunicación Audiovisual, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04500D010P029.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Administración e Dirección de Empresas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 08/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Administración e Dirección de Empresas, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04500D008P027.PDF"
Ver referencia pdf "04500D010P029.PDF"
RESOLUCIÓN do 22 de febreiro de 2010 pola que se fai público o acordo de revisión do Plan sectorial de ordenación de áreas empresariais na Comunidade Autónoma de Galicia, aprobado polo Consello da Xunta de Galicia con data do 27 de maio de 2004, e de inicio do procedemento de elaboración e aprobación do novo Plan sectorial de solo empresarial de Galicia.
INSTITUTO GALEGO DA VIVENDA E SOLO — III. OUTRAS DISPOSICIÓNS — 08/03/2010

En cumprimento co disposto no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal, faise pública a parte dispositiva do acordo do Consello da Xunta de Galicia, do 18 de febreiro de 2010, que literalmente di:
«1º Revisar o Plan sectorial de ordenación de áreas empresariais na Comunidade Autónoma de Galicia (PSOAEG) aprobado con data do 27 de maio de 2004, no senso de deixar sen efecto o devandito plan sectorial; non obstante, con carácter transitorio e ata que se aproben definitivamente mantense a eficacia do PSOAEG unicamente respecto daquelas actuacións que actualmente se encontran en tramitación ao abeiro deste.
A revisión do Plan sectorial de ordenación de áreas empresariais na Comunidade Autónoma de Galicia non afectará os instrumentos de ordenación aprobados definitivamente.
Unha vez declarada a revisión do PSOAEG aprobado con data do 27 de maio de 2004 e mentres non se aprobe definitivamente un novo plan sectorial, poderán aprobarse proxectos sectoriais para unha determinada infraestrutura, dotación ou instalación, de conformidade co artigo 9.2º do Decreto 80/2000, do 23 de marzo.
2º Desistir da tramitación das actuacións do Plan sectorial de ordenación de áreas empresariais na Comunidade Autónoma de Galicia nos concellos de Porto do Son, Xove-Cervo, Carnota e Muxía, de conformidade co acordo do Consello da Xunta do 31-7-2008, sen prexuízo da posibilidade de que o novo plan sectorial prevexa actuacións nestes concellos.
3º Iniciar o procedemento de elaboración e aprobación do novo Plan sectorial de solo empresarial de Galicia, de conformidade co disposto na disposición adicional segunda da Lei 6/2007, do 11 de maio, de medidas urxentes en materia de ordenación do territorio e do litoral de Galicia en relación cos artigos 22 e seguintes da Lei 10/1995, do 23 de novembro, de ordenación do territorio de Galicia e determinar que lle corresponde á Consellería de Medio Ambiente, Territorio e Infraestruturas, a través do Instituto Galego da Vivenda e Solo, a elaboración, o impulso e a tramitación do procedemento para a súa aprobación».
Contra o devandito acordo cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de febreiro de 2010.
Antonio José Boné Pina
Director xeral do Instituto Galego da Vivenda
e Solo
RESOLUCIÓN do 16 de febreiro de 2010 pola que se lles dá publicidade aos convenios de colaboración subscritos polo Instituto Galego da Calidade Alimentaria que non foron publicitados no seu momento.
INSTITUTO GALEGO DA CALIDADE ALIMENTARIA — III. OUTRAS DISPOSICIÓNS — 08/03/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xullo) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación dos convenios subscritos polo Instituto Galego da Calidade Alimentaria no ano 2009 que non foron publicitados no seu momento, que se incorporan como anexo a esta resolución.
Santiago de Compostela, 16 de febreiro de 2010.
Alejandra Álvarez de Mon Rego
Directora do Instituto Galego
da Calidade Alimentaria
Ver referencia pdf "04500D008P027.PDF"
CORRECCIÓN de erros.-Resolución do 30 de decembro de 2009 pola que se declara de interese galego e se ordena a inscrición no Rexistro de Fundacións de Interese Galego da Fundación Val de Navea.
CONSELLERÍA DO MEDIO RURAL — III. OUTRAS DISPOSICIÓNS — 26/01/2010

Advertido erro na devandita resolución, publicada no Diario Oficial de Galicia nº 12, do mércores 20 de xaneiro de 2010, é preciso publicar a seguinte corrección:
Na páxina 717, no último parágrafo da resolución, onde di: «poderá interpoñerse recurso de alzada ante o conselleiro de Presidencia, Administracións Públicas e Xustiza», debe dicir: «poderá interpoñerse recurso de alzada ante o conselleiro do Medio Rural».
RESOLUCIÓN do 14 de decembro de 2009 pola que se dá publicidade ás axudas concedidas ao abeiro da Orde do 31 de decembro de 2008, pola que se aproban as bases reguladoras para a concesión, en réxime de concorrencia competitiva, das subvencións aos/ás titulares de obradoiros artesáns para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria para o ano 2009 (Diario Oficial de Galicia número 33, do 17 de febreiro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 26/01/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 31 de decembro de 2008, pola que se aproban as bases reguladoras e se procede á convocatoria para o ano 2009, en réxime de concorrencia competitiva, das subvencións aos/ás titulares de obradoiros artesáns para actuacións de fomento e desenvolvemento do sector artesanal galego, no ámbito da Comunidade Autónoma de Galicia (IN201G).
Crédito orzamentario: 847.436,63 euros.
Aplicación orzamentaria: 44.03.741-F.770.0.
Santiago de Compostela, 14 de decembro de 2009.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería
de Economía e Industria
Ver referencia pdf "01600D004P008.PDF"
RESOLUCIÓN do 18 de xaneiro de 2010 pola que se dá publicidade aos convenios de colaboración subscritos pola Secretaría Xeral para o Deporte no último cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/01/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería ou entidade da Xunta de Galicia a obriga de remitir ao Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Secretaría Xeral para o Deporte da Xunta de Galicia nos meses de setembro, outubro, novembro e decembro de 2009, que se incorporan como anexo a esta resolución.
Santiago de Compostela, 18 de xaneiro de 2010.
José Ramón Lete Lasa
Secretario xeral para o Deporte
Ver referencia pdf "01600D002P005.PDF"
Ver referencia pdf "01600D004P008.PDF"
CORRECCIÓN de erros.-Resolución do 4 de xaneiro de 2010, da Secretaría Xeral de Política Lingüística, pola que se anuncian, con carácter voluntario e gratuíto, cursos de lingua galega preparatorios para as probas dos niveis Celga 1, Celga 2, Celga 3 e Celga 4, para particulares (adultos) e colectivos de Galicia, no ano 2010 (ED104B).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/01/2010

Advertidos erros na Resolución do 4 de xaneiro de 2010, da Secretaría Xeral de Política Lingüística, pola que se anuncian, con carácter voluntario e gratuíto, cursos de lingua galega preparatorios para as probas dos niveis Celga 1, Celga 2, Celga 3 e Celga 4, para particulares (adultos) e colectivos de Galicia, no ano 2010 (DOG número 5, do 11 de xaneiro), cómpre realizar as seguintes correccións:
Na páxina 297, punto segundo, alínea b), onde di: «b) Colectivos, entidades e/ou asociacións que desexen organizar cursos de lingua galega e que conten cun mínimo de 25 persoas preinscritas para participar nos cursos (nome, apelidos e número de DNI/pasaporte)»; debe dicir: «b) Colectivos, entidades e/ou asociacións que desexen organizar cursos de lingua galega e que conten cun mínimo de 20 persoas preinscritas para participar nos cursos (nome, apelidos e número de DNI/pasaporte)».
Na páxina 298, punto noveno, parágrafo quinto, onde di: «-Ata o día 27 de febreiro de 2010, para os colectivos, entidades e asociacións que pretendan organizar cursos entre os meses de abril e novembro de 2010»; debe dicir: «-Ata o día 27 de febreiro de 2010, para os colectivos, entidades e asociacións que pretendan organizar cursos desde o 22 de marzo ata novembro de 2010».
Na páxina 299, punto décimo terceiro, ao final do parágrafo segundo, onde di: «Unha vez aprobada a programación, correspóndelles a resolución de autorización ás respectivas xefaturas territoriais da Consellería de Educación e Ordenación Universitaria. Estas resolucións publicaranse na páxina web da Secretaría Xeral de Política Lingüística (www.xunta.es/linguagalega) o día 31 de marzo de 2010»; debe dicir: «Unha vez aprobada a programación, correspóndelles a resolución de autorización ás respectivas xefaturas territoriais da Consellería de Educación e Ordenación Universitaria. Estas resolucións publicaranse na páxina web da Secretaría Xeral de Política Lingüística (www.xunta.es/linguagalega) o día 10 de marzo de 2010».
RESOLUCIÓN do 18 de decembro de 2009 pola que se procede á publicidade das subvencións concedidas ao abeiro da Orde do 2 de febreiro de 2009, que regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do día 23 de xaneiro de 2009 (procedemento administrativo IN532D) (Diario Oficial de Galicia número 23, do 3 de febreiro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 27/01/2010

O conselleiro de Economía e Industria, con datas 24 de xullo de 2009 e 30 de outubro de 2009, ditou resolucións de concesión de subvencións ao abeiro da Orde do 2 de febreiro de 2009, que regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do día 23 de xaneiro de 2009 (procedemento administrativo IN532D).
Os artigos 13.1º e 13.3º das bases reguladoras establecen que as resolucións de concesión deberán publicarse no DOG e na páxina web da Consellería de Economía e Industria, con indicación da data de convocatoria, beneficiario, cantidade concedida e finalidade da subvención outorgada.
Na súa virtude,
RESOLVO:
Primeiro.-Ordenar a publicación no Diario Oficial de Galicia da relación de beneficiarios das subvencións que figuran no anexo a esta resolución.
As resolucións do 24 de xullo de 2009 e do 30 de outubro de 2009 foron notificadas individualmente aos beneficiarios recollidos no devandito anexo, de acordo co establecido no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común.
Os solicitantes que non aparezan no anexo a esta resolución deberán entender que non lles foi concedida a subvención, feito que lles foi notificado individualmente, de acordo co establecido no artigo 13.3º das bases reguladoras.
Contra esta resolución, que é definitiva en vía administrativa, cabe interpoñer recurso potestativo de reposición ante o conselleiro de Economía e Industria no prazo dun mes contado a partir do día seguinte ao da súa publicación, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da súa publicación, sen prexuízo de que os interesados poidan exercer, de ser o caso, calquera outro recurso que consideren oportuno.
Santiago de Compostela, 18 de decembro de 2009.
P.D. (Orde 30-4-2009; DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "01700D003P007.PDF"
Ver referencia pdf "01700D004P008.PDF"
ORDE do 18 de decembro de 2009 pola que se resolve a convocatoria da Orde do 27 de abril de 2009 (Diario Oficial de Galicia do 12 de maio) pola que se convocan axudas económicas para compensar gastos derivados dos accidentes de tráfico de persoal en función docente ou inspectora.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/01/2010

Por Orde do 27 de abril de 2009 convócanse axudas económicas para compensar gastos derivados dos accidentes de tráfico do persoal en función docente ou inspectora.
As solicitudes admitidas foron estudadas pola comisión de valoración nomeada na propia orde da convocatoria.
En consecuencia, de acordo co establecido na disposición sexta da citada orde e atendendo á proposta da comisión de valoración esta consellería
RESOLVE:
Primeiro.-Facer pública a adxudicación da citada axuda ás seguintes persoas e nas contías que se relacionan:
-Bello González, Antonio: 839,25 .
-Marino Gil, Teresa: 559,00 .
-Gamallo Soto-Campos, José Ramón: 405,86 .
-Serna Masiá, Isabel: 853,76 .
-Torres Vizcaya, Manuel: 665,72 .
-Dios Gil, Mª Elena: 125,00 .
-Iglesias González, Ana Isabel: 1.870,18 .
-Amoedo Barciela, Elisa Isabel: 1.212,34 .
-Carballa González, Juán Miguel: 300,00 .
-Llera Amieva, Mª Begoña: 1.205,59 .
-Fernández Blanco, Pilar: 1.410,13 .
-Borrazás Rodríguez, Ana: 2.035,79 .
-Llorente Cacho, Miguel: 5.800,00 .
-Sánchez Rodríguez, Mª Lourdes: 180,00 .
-Lizancos Mora, Laura : 6.977,93 .
-González Iglesias, Virginia: 152,42 .
-Díaz Regueiro, Manuel: 420,00 .
Segundo.-Contra esta orde, que pon fín á vía administrativa caberá interpor potestativamente recurso de reposición no prazo dun mes contado a partir do día seguinte ao da publicación desta orde no Diario Oficial de Galicia ou ben directamente recurso contencioso-administrativo no prazo de dous meses.
Santiago de Compostela, 18 de decembro de 2009.
Jesús Vázquez Abad
Conselleiro de Educación e Ordenación Universitaria
INSTITUTO GALEGO DE CONSUMO
RESOLUCIÓN do 18 de decembro de 2009 pola que se lles dá publicidade aos beneficiarios das axudas concedidas polo Instituto Galego de Promoción Económica (Igape) durante o terceiro trimestre de 2009.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/02/2010

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4º da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas ao abeiro das bases reguladoras das axudas do Igape no Diario Oficial de Galicia expresando beneficiario, finalidade, contía e aplicación orzamentaria.
No caso de axudas cofinanciadas por fondos comunitarios, o beneficiario estará suxeito ás normas de información e publicidade que establece o Regulamento (CE) 1828/2006, da Comisión, do 8 de decembro de 2006, que fixa normas de desenvolvemento para o Regulamento (CE) 1083/2006, do Consello, do 11 de xullo de 2006, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
RESOLVO:
Primeiro.-Dar publicidade á relación de beneficiarios das axudas concedidas polo Igape durante o terceiro trimestre de 2009, que figura como anexo I.
Segundo.-Dar publicidade á relación de beneficiarios das axudas concedidas polo Igape en vía de recurso durante o terceiro trimestre de 2009, que figura como anexo II.
Santiago de Compostela, 18 de decembro de 2009.
Joaquín Varela de Limia de Cominges
Director xeral do Instituto Galego de Promoción Económica
Ver referencia pdf "02300D009P027.PDF"
RESOLUCIÓN do 30 de decembro de 2009 pola que se publica a concesión de premios a teses de doutoramento e traballos de investigación realizados no eido do consumo, convocados pola Resolución do 21 de outubro de 2009.
INSTITUTO GALEGO DE CONSUMO — III. OUTRAS DISPOSICIÓNS — 27/01/2010

Por Resolución do 21 de outubro de 2009 (DOG nº 212, do 29 de outubro), o Instituto Galego de Consumo, convocou un concurso de premios dirixido a premiar as teses de doutoramento e traballos de investigación realizados no eido do consumo. Vista a proposta do xurado, efectuada segundo o disposto no artigo 8 da citada resolución,
RESOLVO:
Facer pública a concesión dos premios ás teses de doutoramento e traballos de investigación presentados conforme a resolución do 21 de outubro, que se relacionan no anexo que se xunta a esta resolución.
Santiago de Compostela, 30 de decembro de 2009.
María Nava Castro Domínguez
Presidenta do Instituto Galego de Consumo
ANEXO
Modalidade A: Teses de doutoramento.
Primeiro premio:
Título: Estudo da composición polifenólica dos viños tintos galegos con D.O.: Ribeiro, Valdeorras e Ribeira Sacra.
Autora: Sandra Rebolo López.
Dotación: 3.000 euros.
Modalidade B: Traballos de investigación.
*Primeiro premio:
Título: Influencia dos fitosanitarios de última xeración no potencial aromático de viños brancos da variedade godello.
Autora: Raquel Noguerol Tato.
Dotación: 3.000 euros.
*Accésits:
-Título: O dereito de desestimento na lexislación de consumo. Especial consideración aos contratos de índole turística.
Autor: José Antonio Pérez Sánchez.
Dotación: 1.000 euros.
-Título: Reparto de metalaxil en mezclas de formulacións comerciais e suspensións acuosas do solo dedicado a viñedos.
Autora: Eva Pose Juan.
Dotación: 1.000 euros.
RESOLUCIÓN do 29 de decembro de 2009 pola que se fai unha corrección de erros da Resolución do 30 de setembro de 2009 (Diario Oficial de Galicia do 27 de outubro) pola que se crean os ficheiros de Vixilancia e control de accesos e de Xestión de usuarios dos servizos do laboratorio de análise de radiacións como ficheiros de datos de carácter persoal da Universidade de Santiago de Compostela.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 27/01/2010

Advertidos erros na Resolución Reitoral da Universidade de Santiago de Compostela do 30 de setembro de 2009 (DOG do 27 de outubro) pola que se crean os ficheiros de Vixilancia e control de accesos e de Xestión de usuarios dos servizos do laboratorio de análise de radiacións como ficheiros de datos de carácter persoal da Universidade de Santiago de Compostela, esta reitoría, en aplicación do artigo 105.2º da Lei 30/1992, do 30 de novembro, acorda proceder a súa corrección do seguinte xeito:
1. No anexo relativo ao ficheiro nº 20: Vixilancia e control de accesos, onde di:
«d) Estrutura básica do ficheiro e descrición dos tipos de datos de carácter persoal incluídos nel:
-Sistema de información, que poderá integrar recursos automatizados e gravacións en soporte analóxico ou dixital».
Debe dicir:
«d) Estrutura básica do ficheiro e descrición dos tipos de datos de carácter persoal incluídos nel:
-Sistema de información de imaxes xeradas mediante sistemas automatizados e gravacións en soporte analóxico ou dixital. O sistema de tratamento será automatizado».
2. No anexo relativo ao ficheiro nº 21: Xestión de usuarios dos servizos do laboratorio de análise de radiacións, onde di:
«d) Estrutura básica do ficheiro e descrición dos tipos de datos de carácter persoal incluídos nel:
Base de datos de carácter identificativo dos solicitantes dos servizos e asesoramento e dos resultados das análises».
Debe dicir:
«d) Estrutura básica do ficheiro e descrición dos tipos de datos de carácter persoal incluídos nel:
Base de datos de carácter identificativo dos solicitantes do servizos e asesoramento (nome e apelidos, DNI, enderezo, teléfono e sinatura) e dos resultados das análises. O sistema de tratamento será mixto».
Santiago de Compostela, 29 de decembro de 2009.
Senén Barro Ameneiro
Reitor da Universidade de Santiago de Compostela
RESOLUCIÓN do 20 de xaneiro de 2010 pola que se dá publicidade aos convenios de colaboración subscritos por Augas de Galicia no último cuadrimestre de 2009.
AUGAS DE GALICIA — III. OUTRAS DISPOSICIÓNS — 04/02/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) dispón que os organismos autónomos da Comunidade Autónoma de Galicia deberán publicar cuadrimestralmente no Diario Oficial de Galicia os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
RESOLVO:
Facer pública a relación de convenios subscritos polo organismo autónomo Augas de Galicia nos meses de setembro, outubro, novembro e decembro do 2009, e que se xuntan como anexo a esta resolución.
Santiago de Compostela, 20 de xaneiro de 2010.
Ethel María Vázquez Mourelle
Presidenta de Augas de Galicia
Ver referencia pdf "02300D008P012.PDF"
CORRECCIÓN de erros.-Resolución do 4 de xaneiro de 2010, da Dirección Xeral de Relacións Laborais, pola que se ordena a publicación do texto do acordo subscrito polos representantes da Administración autonómica e as organizacións sindicais Comisións Obreiras (CC.OO.), Unión Xeral de Traballadores (UGT), Confederación Intersindical Galega (CIG) e Central Sindical Independente de Funcionarios (CSI-CSIF), representadas na mesa xeral de Negociación de Empregados Públicos, así como na Comisión de Repartición das axudas de Acción Social do ano 2009, aprobado polo Consello da Xunta de Galicia o 26 de novembro de 2009, sobre criterios de repartición do fondo de acción social da Xunta de Galicia para o exercicio do ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 04/02/2010

Logo de advertir erro na devandita resolución publicada no Diario Oficial de Galicia número 6, do martes, 12 de xaneiro, é necesario facer a seguinte corrección:
Na páxina 390, punto 6. Distribución de créditos do punto I Normas xerais, onde di: «6.1 En aplicación do orzamento da Xunta de Galicia para o ano 2008», debe dicir: «6.1 En aplicación do orzamento da Xunta de Galicia para o ano 2009».
ORDE do 28 de xaneiro de 2010 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/02/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala que os prezos privados sexan fixados polas consellerías correspondentes, atendendo ás condicións e circunstancias do mercado eno que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Facenda, para seren publicados no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 28 de xaneiro de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
ANEXO
-Olladas dunha época. Fotografías do Fondo Blanco-Cicerón: 6 
-Ramón Barreiro. Humor, parodia e modernidade: 10 .
-A realidade físico-deportiva das mulleres en Galicia: 12 .
RESOLUCIÓN do 19 de xaneiro de 2010, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/01/2010

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumplimento a esa obriga
DISPOÑO:
Artigo único.-Darlle publicidade á relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2009, que se incorpora como anexo a esta resolución.
Santiago de Compostela, 19 de xaneiro de 2010.
J. Santiago Camba Bouzas
Secretario xeral da Emigración
Ver referencia pdf "01900D002P006.PDF"
Ver referencia pdf "01900D003P007.PDF"